Diari Oficial de la Generalitat Valenciana


Sumari del DOGV 4401, del 18-12-2002 (2002/13500)

ACORD de 2 d'octubre de 2002, de la Comissió Territorial d'Urbanisme de València, relatiu a l'homologació del sector IV Aigua Blanca d'Oliva.
---------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13774


Data del document
:   02-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Oliva
    * pla d'urbanisme

ACORD de 2 d'octubre de 2002, de la Comissió Territorial d'Urbanisme de València, relatiu a l'homologació del sector IV Aigua Blanca d'Oliva. [2002/13474]
  
Vist l'expedient tramés per l'Ajuntament d'Oliva que fa referència a l'homologació del sector IV Aigua Blanca i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de la publicació d'edicte en el Diari Oficial de la Generalitat Valenciana i en un diari. Durant el pertinent període d'exposició pública, es van presentar vuit al·legacions i com a conseqüència de l'estimació d'algunes d'estes, es va sotmetre el document a un nou tràmit d'informació pública per mitjà de la publicació en el DOGV. El projecte el va aprovar provisionalment el mateix òrgan el 21 de juny de 2002.
  
Segon
  
El projecte consta de memòria informativa, memòria justificativa i plànols d'informació i ordenació.
  
Tercer
  
L'objecte de l'expedient és l'homologació d'un sector de sòl urbanitzable no programat d'ús residencial.
  
Es tracta d'un àmbit de 56.700 m2 de superfície, que completa el continu urbanitzat de l'àrea Aigua Blanca de la platja d'Oliva.
  
Es planteja com una homologació de caràcter complementària, de les determinacions de la qual cal destacar la justificació del compliment dels criteris de sectorització de la Llei 6/1994, Reguladora de l'Activitat Urbanística, la definició de la xarxa estructural ?vial perimetral de 20 m de secció i altres transversals-, la fixació de les condicions de connexió de l'actuació i la identificació del sector amb l'àrea de repartiment amb un aprofitament tipus de 0.25, semblant a la resta del sòl urbanitzable del Pla, segons es justifica en el projecte.
  
El projecte justifica que el proveïment d'aigua potable queda garantit per les obligacions previstes en l'escriptura pública de concessió de subministrament d'aigua potable de la platja d'eixe municipi i en el plec de condicions incorporat a esta.
  
Quart
  
Durant la tramitació de l'expedient s'ha sol·licitat informe amb data 16 de setembre de 2002 a la Divisió de Recursos Hidràulics de la DG d'Obres Públiques de la COPUT, sense que fins ara conste la seua emissió.
  
Cinqué
  
Oliva té un Pla General aprovat definitivament el 30 de novembre de 1982, i s'han tramitat diverses modificacions puntuals i planejament de desenvolupament.
  
Sisé
  
La Comissió Informativa de la Comissió Territorial d'Urbanisme de València, en la sessió del 26 de setembre de 2002, va emetre informe relatiu al projecte de què tractem, complint així el que establix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
La documentació està completa, als efectes del compliment del que establix l'article 27 de la LRAU i l'apartat II.9 de la Instrucció d'homologació.
  
Tercer
  
Les determinacions contingudes en l'homologació s'ajusten al que establix el punt II.9 de la Instrucció d'homologació i es consideren de forma general, correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis de menys de 50.000 habitants, de conformitat amb el que disposa l'article 39 de la LRAU, per remissió de la disposició transitòria primera, apartat 2 del citat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 2 d'octubre de 2002, acorda aprovar definitivament l'homologació del sector IV d'Oliva.
  
Contra el present Acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 2 d'octubre de 2002.- El secretari de la Comissió Territorial d'Urbanisme: José Manuel Palau Navarro.